OpenLLM-France/wikimedia huggingface dataset:
# Manrique de Lara

Manrique de Lara és un llinatge castellà, branca de la família dels Lara
Fundada per Rodrigo Perez Manrique de Lara, senyor d'Amusco i merino major durant el regnat d'Alfons VIII de Castella, a més de net del comte Manrique de Lara, senyor de Molina. Els seus dominis originaris foren la Tierra de Campos (Amusco, Paredes de Nava i altres) però després s'estengueren (Aguilar de Campoo i Castañeda a Castella, algunes possessions a Biscaia, Treviño i Nájera a Navarra). La branca principal es va extingir però va continuar per la lateral (comtes de Castañeda i marquesos d'Aguilar de Campoo) i col·lateral (comtes de Treviño i ducs de Najera). La darrera branca d'aquesta família té el títol de comtes de Paredes de Nava.

## Membres de la família

* Manrique Pérez de Lara, primer senyor de Molina
* Rodrigo Perez Manrique de Lara
* Joana III de Cardona i Manrique de Lara (1499 - 1564) fou duquessa de Cardona
* Joan Vich i Manrique de Lara
* Domingo Manrique de Lara Peñate
# Macintosh 128K

El Macintosh va ser l'ordinador personal original d'Apple Macintosh. Va sortir al mercat el gener de 1984 per un preu de 2495 dòlars nord-americans, tenia una carcassa color beix i era d'un únic mòdul.
La principal característica d'aquest ordinador d'Apple era una interfície gràfica d'usuari, això és, un conjunt de gràfics, imatges i icones, que representaven la informació de la mateixa manera que ho fan els sistemes operatius actuals.
A més va incorporar l'ús del ratolí per a moure's i interaccionar amb la interfície, cosa que més tard es va generalitzar. Aquests avanços van deixar la interfície de línia d'ordres una mica obsoleta, donada la utilitat i simplicitat que la nova concepció oferia a l'usuari. Amb això Apple es va situar a l'avantguarda de la informàtica d'ús domèstic i es va erigir com un referent per als competidors.
L'anunci on es va presentar per primera vegada va ser en el SuperBowl de l'any 1984. Va ser dirigit per Ridley Scott i va costar 800.000 dòlars nord-americans.
Una ranura en la part superior de la carcassa permetia agafar l'ordinador per al seu transport. Actualment aquest model original de Macintosh es coneix com el Macintosh 128K, un retrònim encunyat per a diferenciar-lo d'altres models.

## Característiques tècniques

* Processador 68000 de Motorola
* ROM: 64KB
* RAM: 128KB
* Disquetera de 3.5" (400kb)
* Ports Serials RS232 i RS422
* Possibilitat d'afegir una segona unitat d'emmagatzematge externa.
* Pantalla monocromàtica de 9"

## Vegeu també

* Macintosh 512K
* Macintosh Plus
* Macintosh SE
* Macintosh II
* Macintosh XL

## Enllaços externs

* Vídeo de la presentació al públic del Mac 128k.
# Léonie de Waha

Léonie Marie Laurence de Chestret de Haneffe, generalment coneguda com Léonie de Waha (1836–1926), fou una feminista, filantropa, educadora i activista valona belga francòfona. Recolzà l'educació per a xiquetes i dones, i l'establiment d'escoles i biblioteques. El 1868, funda l'Institut supérieur lliure de demoiselles, una escola secundària per a xiques, a Lieja, ara coneguda com Athénée Léonie de Waha. Per promoure els drets de les dones, el 1912 va crear la Union des femmes de Wallonie, que va dirigir fins a la seua mort, el 1926.

## Biografia

Naix a Tilff, a la província de Lieja, el 3 de març del 1836; Léonie Marie Laurence de Chestret de Haneffe pertanyia a l'aristocràcia: son pare era el senador belga Hyacinthe de Chestret de Haneffe (1797-1881) i sa mare Amanda Laurence de Sélys Longchamps (1809 –1838), germana major del polític belga Edmond de Sélys Longchamps. Després de la mort de sa mare quan tenia només dos anys, la criaren al castell de Colonster institutrius i tutors privats. De jove, estudià a l'Institut d'Éducation pour Demoiselles de Lieja i visqué uns anys a Flandes. El 20 d'agost del 1863, es casà amb l'advocat Victor Louis Auguste de Waha-Baillonville, amb qui va tenir una filla, Louise Amanda. La seua mala sort continuà amb la mort de la seua filla al 1866, i la del seu espòs l'1 d'agost del 1867.

## Carrera

Ja vídua, es dedicà a promoure l'emancipació de les dones i a fomentar l'educació de les xiquetes. Funda una escola de confecció a Tilff, i al 1868 l'Institut Supérieur de Demoiselles (Escola Secundària de Joves) a Lieja, en un ambient secular. Les lliçons opcionals de religió les hi impartien clergues catòlics, protestants o jueus. L'escola més tard s'amplià, i les noves instal·lacions les dissenyà l'arquitecte Jean Moutschen. Aviat es coneixia com el Lycée Léonie de Waha.
A principis del segle XX es va sentir atreta pel Moviment Való, empés per figures destacades com ara Julien Delaite i Jules Destrée. Donà suport a les propostes perquè el país es dividís en regions per als valons, els flamencs i els habitants de Brussel·les. El 28 d'octubre del 1912, per fer costat a Valònia, funda la Union des femmes de Wallonie, que inicialment encoratjava les dones a participar en el suport de les tradicions culturals del país, però després de la Primera Guerra Mundial se centrà en els drets de les dones: millor accés a l'educació, el sufragi de les dones i oportunitats en la força laboral.
Va morir a Tilff el 8 de juliol del 1926, a l'edat de 90 anys.

## Referències

* 1 2 3 4 «Histoire - Personnages liés à la commune» (en francès). Commune d'Esneux. [Consulta: 11 febrer 2019].
* 1 2 «Léonie De Waha» (en francès). Connaître la Wallonie. [Consulta: 11 febrer 2019].
* ↑ Flagothier, Iris. «L'Union des Femmes de Wallonie» (en francès). Analyse de l'Ihoes, No. 185, 21-06-2018. [Consulta: 11 febrer 2019].
* ↑ «Manuel d’histoire de la Wallonie: Chapitre 16, La condition f'eminine en Wallonie» (en francès). Institut Destrée, 01-12-2013. [Consulta: 12 febrer 2019].
# Malfa

Malfa (sicilià Malfa) és un municipi italià, dins de la ciutat metropolitana de Messina. És situat a l'illa de Salina, a l'arxipèlag Eòlic. L'any 2009 tenia 902 habitants. Limita amb els municipis de Leni i Santa Marina Salina, que es troben a la mateixa illa.

## Administració

Llista d'alcaldes :
| Període | Identitat | Partit |
| 2007- | Salvatore Longhitano | Llista cívica |
# Dictiòpters

Els dictiòpters (Dictyoptera) són un superordre d'insectes constituït per poc menys de 10.000 espècies. Inclou els ordres Isoptera (tèrmits), Blattodea (paneroles) i Mantodea (pregadéus).

## Característiques

Els membres d'aquest superordre són insectes amb cap hipògnat i de mida molt variable. Tenen antenes filiformes amb nombrosos segments, que a vegades poden ser plomoses. Tenen també ulls compostos, i en algunes espècies poden aparèixer també ocels. Les seves peces bucals són de tipus mastegador. Posseeixen un protòrax molt desenvolupat.

## Referències

* ↑ Zhang, Z.-Q. 2011. Phylum Arthropoda von Siebold, 1848. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness. Zootaxa, 3148: 99–103.

## Enllaços externs

* Dictyoptera Arxivat 2014-01-09 a Wayback Machine. a Tree of life.
# Dictum de omni et nullo

Dictum de omni et nullo (dit de tot i de no res) és un principi de la lògica aristotèlica compost dels dos principis dictum de omni i dictum de nullo.

## Dictum de omni

Dictum de omni (a vegades malinterpretat com l'inici universal és el principi allò qualsevol cosa és universalment afirmat d'una classe és afirmable també per a qualsevol subclasse d'aquella classe.
Exemple:
   (1) Els gossos són mamífers. (2) Els mamífers tenen fetges.
   Per això
   (3) Els gossos tenen fetges.
La premissa (1) manifesta que «gossos» és una subclasse de la classe «mamífers».
La premissa (2) és un Sil·logisme sobre la classe «mamífer».
La declaració (3) conclou que el que és veritable de la classe «mamífer» és veritable a la subclasse "gos".

## Dictum de nullo

Dictum de nullo és el principi relacionat allò qualsevol cosa és negat d'una classe és de la mateixa manera negat de qualsevol subclasse d'aquella classe.
Exemple:
   (1) Els gossos són mamífers .
   (4) Els mamífers no tenen brànquies.
   Per això
   (5) Els gossos no tenen brànquies.
La premissa (1) manifesta que "gossos" és una subclasse de la classe "mamífers".
La premissa (4) és un sil·logisme negatiu sobre la classe "mamífer".
La declaració (5) conclou que el que no és veritable de la classe "mamífer" no és veritable a la subclasse "gos".

## Referències

* ↑ «Dictum de omni et nullo». Gran Enciclopèdia Catalana. Barcelona: Grup Enciclopèdia Catalana.
Aristòtil Prèvia Analítica, 24b, 28-30.

## Enllaços externs

* Forma Lògica (Enciclopèdia Stanford de Filosofia)
# Dictyoglomus thermophilum

Dictyoglomus thermophilum és una espècie d'eubacteri a la qual s'ha assignat el seu propi filum, Dictyoglomi. És un organisme extremament termòfil, és a dir, prospera a temperatures extremament altes. És quimioorganòtrof, cosa que significa que extreu energia de la metabolització de molècules orgàniques, de manera que és un bacteri aneròbic. Aquest organisme és interessant perquè elabora un enzim, la xilanasa, que digereix el xilà, un heteropolímer del sucre pentosa xilosa. Mitjançant el pretractament de polpa de fusta amb aquest enzim, els fabricants de paper poden assolir nivells de blancor comparables sense haver d'utilitzar tant de clor en el blanqueig.

## Referències

* ↑ Morris DD, Gibbs MD, Chin CW, et al. «Cloning of the xynB gene from Dictyoglomus thermophilum Rt46B.1 and action of the gene product on kraft pulp». Appl. Environ. Microbiol., 64, 5, Maig 1998, pàg. 1759–65. Arxivat de l'original el 2019-12-09. PMC: 106227. PMID: 9572948 [Consulta: 17 abril 2009].
# Decelia

Decelia és un gènere d'arnes de la família Crambidae. Conté només una espècie, Decelia terrosalis, que es troba a Sulawesi.

## Referències

* ↑ «GlobIZ search». [Consulta: 23 desembre 2018].
# Ivàntxino

Ivàntxino (en rus: Иванчино) és un poble del krai de Perm, a Rússia, que forma part del raion de Gaini. El 2010 tenia 354 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 26 agost 2023].
# Hemibrycon divisorensis

Hemibrycon divisorensis és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 6,8 cm de llargària total i les femelles 8,16.
* Nombre de vèrtebres: 38-39.

## Hàbitat

Viu en zones de clima tropical.

## Distribució geogràfica

Es troba a Sud-amèrica: riu Ucayali al Perú.

## Referències

* ↑ Günther, A. 1864. Catalogue of the fishes in the British Museum. Catalogue of the Physostomi, containing the families Siluridae, Characinidae, Haplochitonidae, Sternoptychidae, Scopelidae, Stomiatidae in the collection of the British Museum. Cat. Fishes v. 5: i-xxii + 1-455.
* ↑ BioLib (anglès)
* ↑ Bertaco V.A., L.R. Malabarba, M. Hidalgo & H. Ortega. 2007. A new species of Hemibrycon (Teleostei: Characiformes: Characidae) from the río Ucayali drainage, Sierra del Divisor, Peru. Neotropical Ichthyology, 5(3):251-257.
* 1 2 3 FishBase (anglès)
# Toquí de Kiener

El toquí de Kiener (Melozone kieneri) és una espècie d'ocell de la família dels passerèl·lids (Passerellidae).

## Descripció

Mesura aproximadament 14 cm de longitud. No hi ha dimorfisme sexual. Destaca una mena d'ulleres blanques i el pitet blanc extens amb una taca central fosca. Té com a característica distintiva una espècie de gorra vermellosa que li cobreix la part posterior de la corona i del clatell, així com els costats del coll (sovint aixecada quan està emocionat). Prefereix habitar en àrees abundants en arbustos. Sol buscar l'aliment en el sòl i entre la fullaraca. És endèmic de l'oest de Mèxic. Afavoreix el sotabosc de boscos tropicals, les plantacions ombrívoles de cafè i les bardisses de brolla a les terres de cultiu. Majoritàriament es manté ben amagat a terra o a prop, però pot alimentar-se a l'aire lliure al costat de carreteres i senders tranquils, especialment a primera hora del matí; generalment en parelles.

## Distribució i hàbitat

És endèmica de l'oest i sud-oest de Mèxic. L'espècie es troba tant a la serralada de la Sierra Madre Occidental com al cinturó muntanyós de la Cordillera Neovolcanica.
Els hàbitats naturals del toquí de Kiener són boscos secs subtropicals o tropicals, matolls d'altitud subtropicals o tropicals i antics boscos molt degradats.

## Taxonomia

Es reconeixen tres subespècies:
* M. k. grisior (Van Rossem, 1933), localitzat al nord-oest de Mèxic (Sonora i Sinaloa).
* M. k. kieneri (Bonaparte, 1850) oest de Mèxic (Sinaloa, Durango, Nayarit, Jalisco, Colima)
* M. k. rubricata (Cabanis, 1851) centre i sud-oest de Mèxic (Michoacán, Puebla, Morelos, Guerrero, Oaxaca).

## Referències

* ↑ «Toquí de Kiener». Cercaterm. TERMCAT, Centre de Terminologia. Rev. 10/02/2023(català)
* ↑ «Rusty-crowned Ground-Sparrow». eBird. [Consulta: 23 desembre 2023].
* ↑ «Rusty-crowned Ground-sparrow (Melozone kieneri)» (en anglès). BirdLife species factsheet. [Consulta: 23 desembre 2023].
* ↑ «Rusty-crowned Ground-sparrow (Melozone kieneri)» (en anglès). IUCN. [Consulta: 23 desembre 2023].
* ↑ Gill, Frank; Donsker, David. «Sparrows – IOC World Bird List v13.2g» (en anglès americà). IOC, 2023. [Consulta: 23 desembre 2023].
* 1 2 3 «Melozone kieneri (toquí de Kiener)» (en anglès). Avibase. [Consulta: 23 desembre 2023].
# Compositor d'escacs

Un compositor d'escacs és una persona que crea estudis o problemes d'escacs. Els compositors d'escacs normalment s'especialitzen en un gènere en particular, com ara en estudis, mat en dos, mat en tres o més moviments, mats d'ajuda, o d'altres tipus de problemes alternatius d'escacs. A més, cada compositor té el seu propi estil de composició, d'entre els establerts i permesos per les anomenades escoles de composició.
Alguns compositors produeixen un gran nombre de composicions, mentre que d'altres intenten aconseguir tanta qualitat com sigui possible i presenten els seus treballs en comptades ocasions.
Per als compositors és possible obtenir títols oficials de la FIDE, normalment per un nombre de problemes publicats en els coneguts com a FIDE Albums.

## Escoles de composició

Una Escola de composició seria un particular estil en la creació de problemes d'escacs, posant l'èmfasi en diferents aspectes del problema, i que atrau l'interès d'un nombre important de compositors, que s'hi adhereixen. Les escoles de composició més ben conegudes, serien:
* Escola alemanya antiga que posa èmfasi en la complexitat i la dificultat de la solució i del mat modèlic en la variant principal; els seus problemes són bàsicament de quatre o cinc moviments.
* Escola bohèmia posa èmfasi en la bellesa artística i el nombre de variants que acaben en mat modèlic; els seus problemes són bàsicament de tres o quatre moviments.
* Escola anglesa demanava joc lliure per ambdós jugadors i posa l'èmfasi en l'existència de diversos motius en un alt nombre de variants.
* Escola americana posa l'èmfasi en l'originalitat i en la presència d'elements sorprenents en la solució.
* Escola alemanya moderna (també coneguda com a Escola lògica) requereix que la solució tingui una estructura lògica (o una economia d'objectiu), els seus problemes acostumen a ser llargs, de bastants moviments.
* Escola bohèmia moderna combina els requeriments de l'escola alemanya moderna i de l'escola bohèmia;
* Escola estratègica posa l'èmfasi en la complexitat del motiu en un alt nombre de variants, tant la defensa com els motius perjudicials haurien d'estar unificats quan sigui possible; els seus problemes són bàsicament de dos o tres moviments.
* Escola soviètica és un nivell més elevat de l'escola estratègica;

## Compositors destacats

* Edith Baird
* Pal Benko
* Vladimir Bron
* André Chéron
* Thomas Rayner Dawson
* Leonid Kubbel
* Sam Loyd
* Comins Mansfield
* Geoffrey Mott-Smith
* Vladimir Nabokov
* Henri Rinck
* Alexei Troitsky
* Milan Vukcevich
* Erich Zepler

## Referències

* 1 2 3 4 5 6 7 8 9 10 11 12 billwall. "Great Chess Composers". Chess.com, 7 d'agost de 2007.
* ↑ Poole, Steven «The Nabokov gambit». The Guardian, 25-08-2000 [Consulta: 11 juliol 2017].

## Vegeu també

* EG (revista)
# Dictyostelium discoideum

Dictyostelium discoideum és una espècie de micetozou de la classe Dictyostelia que viu a la sorra. Té un cicle vital únic asexual i molt curt que consta de quatre etapes. Aquest organisme s'utilitza per investigació sobre el càncer humà gràcies a la senzillesa del seu cicle vital.
# Dictyosoma rubrimaculatum

Dictyosoma rubrimaculatum és una espècie de peix de la família dels estiquèids i de l'ordre dels perciformes.
És un peix marí, associat als esculls i de clima subtropical, el qual viu al Pacífic nord-occidental: les zones submareals d'esculls rocallosos des del Japó fins al mar de la Xina Oriental i la península de Corea.
És inofensiu per als humans.

## Descripció

* Fa 17,9 cm de llargària màxima.
* 48-55 espines i 6-10 radis tous a l'aleta dorsal.
* 2 espines i 36-40 radis tous a l'aleta anal.
* 61-66 vèrtebres.

## Referències

* 1 2 Catalogue of Life (anglès)
* ↑ The Taxonomicon (anglès)
* ↑ Nakabo, T., 2002. Fishes of Japan with pictorial keys to the species. Edició en anglès II. Tokai University Press, el Japó, pp. 867-1749.
* ↑ Japan Endemic Marine Fish Checklist (anglès)
* 1 2 3 FishBase (anglès)
* ↑ GBIF (anglès)

## Enllaços externs

* BioLib (anglès)
* Discover Life (anglès)
# Optimist

L'Optimist és una embarcació de vela esportiva. Va ser dissenyada per l'estatunidenc Clark Mills el 1947.
Està enfocada per a xiquets i xiquetes d'entre sis i quinze anys. És un vaixell senzill, estable i, al mateix temps, competitiu. El nombre d'unitats existents a tot el món supera les 450.000, i més de 100 països estan representats en la International Optimist Dinghy Association.

## Origen

L'Optimist va ser dissenyat per Clark Mills en 1947. El disseny original va tenir el seu origen en una popular embarcació la forma de la qual s'assemblava a una caixa de sabó que molts nens en Clearwater, Florida, usaven. Es va tornar popular ràpidament a l'àrea, però va arribar fama internacional quan el navegant danès Axel Dooomsgard va visitar els Estats Units, i va començar a promoure el seu ús a Escandinàvia primer, i en la resta del món després. El mundial del 2018 el guanyador va ser Marco Gradoni.

## L'Optimist com a embarcació introductòria

L'Optimist està reconegut com un vaixell apropiat per a principiants i navegants intermedis entre els 8 i els 15 anys. Els nens molt petits a vegades usen l'embarcació per parelles, però en general aquestes barques es consideren com a "single-handed" o d'un sol tripulant - d'aquesta forma els nens guanyen major seguretat en si mateixos i desenvolupen les seves habilitats -. La majoria de les escoles de navegació en tenen i generalment són la primera embarcació usada per un principiant.

## Vegeu també

* O'pen BIC
* Laser
# Canal web

Un canal web o d'informació web, també conegut com a fil web, feed o webfeed de l'anglès, és un contenidor d'informació destinat a la seua redifusió. Aquest consisteix generalment en un document XML i els seus formats més habituals són actualment l'RSS i l'Atom.

## Enllaços externs

* Icones estàndards per als canals web
# Pedro Dellacha

Pedro Dellacha (9 de juliol de 1926 - 31 de juliol de 2010) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1958.

## Referències

* ↑ Argentina record international footballers at rsssf
* ↑ Racing Club profile Arxivat 2008-06-26 a Wayback Machine. (castellà)
* ↑ Olé micro profile (castellà)
* ↑ «Futbol Factory profile». Arxivat de l'original el 2007-10-20. [Consulta: 10 març 2018]. (castellà)
# Marie and Bruce

Marie and Bruce, és una pel·lícula estatunidenca dirigida per Tom Cairns, estrenada l'any 2004. Ha estat doblada al català.
L'obra de teatre de Wallace Shawn “Marie & Bruce” va ser estrenada en el teatre londinenc Upstairs en el Royal Court el 13 juliol de 1979. Stuart Burge, director artístic, Stephanie Fayerson va representar a Marie i Philip Donaghy a Bruce. Els Waters, va ser el director. L'obra va ser després interpretada a Nova York, en el Teatre Newman.

## Argument

Un dia Marie pren la decisió de deixar Bruce. El despertador sona a les set del matí: el primer que fa Marie és atacar verbalment Bruce. La convivència entre tots dos sembla impossible. Gran part del dia el passen separats, però després es troben amb uns amics. Encara que sembla inevitable que Marie deixi a Bruce, segons avança el dia, sembla que, per sobre dels retrets de Marie, s'imposa un profund i estret vincle.

## Repartiment

* Julianne Moore: Marie
* Matthew Broderick: Bruce
* Bob Balaban: Roger
* Griffin Dunne: l'invitat al restaurant
* Julie Hagerty: l'invitat a casa de Frank
* Robert Appleton: Reggie
* David Aaron Baker: Antione
* Andy Borowitz: Jim
* Steve Burns: Fred
* Carl Burrows: Mariner
* Derrick Damions: Peter
* Blossom Dearie: Gwendolyn
* Brother Eden Douglas: l'invitat excèntric al sopar
* Marshall Efron: Ed
* Robert Gant

## Al voltant de la pel·lícula

* Malgrat una presentació al festival de Sundance l'any 2004, el film no va sortir a sales sinó directament en DVD a partir de 2005

## Referències

* ↑ «ésAdir > Filmoteca: pel·lícules > Marie and Bruce». [Consulta: 10 desembre 2018].
* ↑ «Marie and Bruce» (en anglès). [Consulta: 10 desembre 2018].
# Diables Trinifoc

La colla de Diables Trinifoc és una colla de diables que actua especialment al districte de Nou Barris, on té la seu. Tanmateix, també participa quan s'escau en els actes que organitzen a la resta de la ciutat la coordinadora de diables i la federació. La colla s'estructura en quatre seccions: la de diables grans, la infantil, la de grallers i la de les bèsties de la colla, el Drac i el Follet. La vestimenta dels Diables Trinifoc és de color lila i groc.

## Referències

* ↑ «Diables Trinifoc». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Malta (Ohio)

Malta és una població dels Estats Units a l'estat d'Ohio. Segons el cens del 2000 tenia 696 habitants.

## Demografia

Segons el cens del 2000, Malta tenia 696 habitants, 283 habitatges, i 198 famílies. La densitat de població era de 866,9 habitants per km².
Dels 283 habitatges en un 34,3% hi vivien nens de menys de 18 anys, en un 43,8% hi vivien parelles casades, en un 22,6% dones solteres, i en un 30% no eren unitats familiars. En el 27,2% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,85.
Per edats la població es repartia de la següent manera: un 27,7% tenia menys de 18 anys, un 7,9% entre 18 i 24, un 24,9% entre 25 i 44, un 23,3% de 45 a 60 i un 16,2% 65 anys o més.
L'edat mediana era de 39 anys. Per cada 100 dones de 18 o més anys hi havia 77,7 homes.
La renda mediana per habitatge era de 23.611 $ i la renda mediana per família de 27.083 $. Els homes tenien una renda mediana de 28.125 $ mentre que les dones 18.542 $. La renda per capita de la població era de 10.703 $. Aproximadament el 23,3% de les famílies i el 25,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Malta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Malta». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Dia de Theodor Herzl

El Dia de Theodor Herzl és un dia de festa nacional israeliana en commemoració de l'aniversari del líder sionista Theodor Herzl. El 2004 va decidir la Kenésset (parlament israelià) que el dia 10 del mes de Iar hebreu (generalment al maig del calendari cristià), es commemoraria l'aniversari de Herzl. La celebració es duu a terme al cementiri de la ciutat santa de Jerusalem, a on en Herzl va ser enterrat. A les casernes militars i les escoles, inclou diverses activitats, i xerrades sobre la visió i la tradició sionista que Herzl va crear.

## Referències

* ↑ mfa.gov.il